als_Latn dik_Latn sag_Latn
Këngëtarja Dhurata Ahmetaj është shumë e përkushtuar në realizmin e këngës së saj më të re e cila do të lansohet në fillim të muajit shkurt.
Ajo në një intervistë të shkurtë për Indeksonline ka thënë se kënga është punuar me Big Bang, që është bashkëpunëtori i saj më ri dhe ka theksuar se kënga i takon zhanrit Pop R&B.
“Po jam duke punuar në një projekt muzikor i cili do të lansohet në muajin shkurt. Kënga është punuar nga Bing Bang dhe është e zhanrit Pop R&B brenda së cilës ka shpërthime, fillon ma qetë pastaj bëhet më ritmike. Po ashtu ky projekt është me një stil më ndryshe se herëve të tjera, një stil më i mirë dhe më profesional” ka thënë Dhurata.
Sa i përket bashkëpunimeve, Dhurata ka theksuar se deri më tani ka pas mjaftë të tilla, ndërsa tani është më shumë e përqendruar në realizimin e këngëve solo, por kjo gjë nuk e përjashton mundësinë që të ketë edhe këngë duet.
als_Latn als_Latn als_Latn als_Latn